
Ymyrraeth Gynnar 
Yn ôl erthygl 2 o Confensiwn y Cynhedloedd Unedig ar Hawliau’r Plant (CCUHP) mae rhaid i bartïon gwladwriaeth barchu a sicrhau’r hawliau a nodir yn y Confensiwn presennol i bob plentyn o fewn eu hawdurdodaeth heb wahaniaethu o unrhyw fath, heb ystyried y plentyn neu riant neu warchodwr yn gyfreithiol beth bynnag yw eu iaith neu anabledd, hefyd rhaid i bartïon Gwladwriaethau gymryd pob cam priodol er mwyn cadarnhau bod plant yn cael eu ddiogelu yn erbyn pob math o wahaniaethu, neu gosb ar sail statws, gredoau rhieni plentyn, mynegi barn neu gweithgareddau, gwarcheidwaid cyfreithiol neu aelodau o’r teulu (Unicef, dim dyddiad). Mae’r erthygl hyn yn gyd fynd gydag awtistiaeth ac ymyrraeth gynnar gan ei fod yn sicrhau ni fydd y plentyn yn cael niweidio yn unrhyw ffordd, hefyd yn gwneud yn siŵr bod y plentyn yn cael y driniaeth sydd angen. Fodd bynnag mae hyn yn dda ar bapur ond nid yw hwn oherwydd yn digwydd. Os nad ydych yn cytuno gyda barn y rhieni yna fel arfer yn ymarfer mae rhaid i chi dderbyn eu barn nhw ar sut i godi plentyn ag awtistiaeth a pa fath o help ac ymyrraeth sydd angen ar y plentyn.
Fodd bynnag nifer o ymchwilwyr yn credu bod anhwylder sbectrwm awtistiaeth (ASD) nid o reidrwydd yn gyflwr sy'n anablu gydol oes, mae hyn yn gallu rhoi tawelwch meddwl i rieni sydd â barn wahanol ynglŷn ag awtistiaeth i gydfyd gydag erthygl 2 ac yn ymarfer gallwch esbonio i rieni pa mor bwysig yw ymyrraeth gynnar, ac mae'r rhan fwyaf o glinigau ymchwil yn adrodd bod, gydag ymyrraeth, bydd y rhan fwyaf o blant yn cael eu cynnwys mewn dosbarthiadau addysg reolaidd, a bydd cymaint â 25% o blant rhydd yn gyfan gwbl o’r diagnosis (Lovaas, 1987; Cohen et al., 2006; Sallows & Graupner, 2005; Helt et al., 2008). Felly gall hyn rhoi tawelwch meddwl i rheini sydd yn meddwl ni gall eu plentyn mynychu ysgolion prif ffrwd os ydynt yn cael diagnosis o awtistiaeth.
Fodd bynnag, nid yw dosbarthiadau addysg reolaidd o hyd yn dda i blentyn ag awtistiaeth. Awgryma Jordan a Jones (1999) bod yna anfanteision i blant ag ASD a’u hathrawon mewn ysgolion prif ffrwd, megis, diffyg adnoddau ac amser, llwythi gwaith sylweddol uwch ar gyfer yr holl athrawon yn ogystal â chydlynwyr ALENCO a mwy o amser a defnyddir ar gyfer cyswllt a llai ar gyfer addysg. Mae gan blant yr hawl i ddweud na, ac os ydynt am fynychu ysgol prif ffrwd yna yn ddamcaniaethol dylai’r plentyn fod yn gallu mynychu ysgol prif ffrwd. Fodd bynnag mae gan rheini a’r partïon gwladwriaeth swydd i sicrhau fod plant yn cael yr addysg sydd orau iddynt fel mae erthygl 28 yn dweud ar tudalen Unicef (dim dyddiad) yna mae angen gwneud beth sydd orau i’r plentyn, hefyd mae hyn yn dangos pa mor bwysig yw ymyrraeth gynnar er mwyn sicrhau bod y plentyn yn cael beth sydd angen arnynt er mwyn ddatblygu a dysgu yn ffordd sydd yn addas iddynt.
Mae gan unigolion gydag awtistiaeth gweithredu ar lefel uchel anghenion addysgol arbennig sydd angen darpariaeth ychwanegol ac arbennig. Yn ôl Farrell a Ainscow (2002) yn ystod y blynyddoedd diwethaf, bu ysgogiad sylweddol i addysgu’r disgyblion hyn mewn ysgolion prif ffrwd. Mae hyn yn ganlyniad i ddau ffactor rhyng gysylltiedig sef 1) Y momentwm cynyddol ar gyfer cynhwysiad prif ffrwd plant a phobl ifanc ag anghenion addysgol arbennig, a 2) Y sylweddoliad cynyddol bod grwpio disgyblion ag awtistiaeth at ei gilydd yn ddosbarthiadau (fel sydd yn digwydd mewn ysgolion arbennig) dim bob amser er lles gorau’r plentyn (Connor, 1999). O brofiad personol mae hyn yn cytuno bod ymyrraeth gynnar yn angenrheidiol iawn i blant ag awtistiaeth oherwydd heb yr ymyrraeth gynnar yma ni fydd y plant yn cael yr addysg neu’r help sydd angen arnynt er mwyn ymdopi yn y byd. Fodd bynnag yn ôl Flavell (1979) mae plant yn dysgu o blant ac oedolion sydd yn fwy gwybodus, felly mae’n gwneud synnwyr i roi plant ag awtistiaeth mewn i ddosbarthiadau gyda phlant eraill sydd heb awtistiaeth er mwyn helpu iddynt ddatblygu a dysgu o’r plant yma. Fodd bynnag mae digon o blant sydd ag awtistiaeth o wahanol sbectrwm ac anghenion ychwanegol eraill gall helpu ei gilydd gyda gwybodaeth eu hunan gan fod nifer ohonynt yn arbenigwyr yn rhai pynciau, ac yn gallu fod yn fwy deallus na phlant sydd yn ysgolion prif ffrwd. Mae Llywodraeth Cymru (2013) yn cytuno gyda’r hyn rwyf yn dweud gan ei fod yn dweud yn erthygl 3 yn Confensiwn Y Cenhedloedd Unedig ar Hawliau Plentyn, mae gan pob sefydliad swydd i wneud beth sydd orau i bob plentyn.
Mae rhan fwyaf o ymchwilwyr fel Dawson et al (2010) yn teimlo bod yr ymyriadau a'r canlyniadau sy'n deillio ar gyfer plant ag awtistiaeth yn llawer gwell heddiw dros ddulliau blaenorol. Enghraifft o hyn yw Prizant (1983) lle dangosodd fod hyd yn oed gyda’r ymyriadau gorau sydd ar gael, roedd dal nifer anhygoel o blant sydd â diagnosis ag awtistiaeth yn parhau i fod yn ddi-eiriol trwy gydol eu bywydau.
Mewn cyferbyniad, mae ymchwil heddiw yn dangos y bod llai na 10% o unigolion ymyrraeth gynnar i fod yn ddi-eiriol gydag ymyrraeth (Koegel, 2000). Mae hyn yn beth pwysig iawn i gofio gan fod nifer o bobl yn anghytuno gydag ymyrraeth gynnar am resymau fel cam ddiagnosis yn enwedig mewn merched a menywod (Gould a Ashton-Smith, 2011). Ers ymchwil Prizant ym 1983 mae’r ffigurau yma wedi gostwng sydd yn dangos bod ymyrraeth gynnar yn gweithio hyd yn oed gyda phlant ag awtistiaeth sydd yn difrifol iawn ac sydd yn di-eiriol. Mae hyn yn dangos bod ymyrraeth gynnar yn gallu helpu plant ag awtistiaeth, nid yw’n bwysig pa mor ddifrifol yw'r awtistiaeth achos gall ymyrraeth gynnar helpu nhw i siarad a defnyddio eu llais. Fodd bynnag, wrth helpu a gweithio mewn uned awtistiaeth rwyf wedi gweld gyda llygaid fy hun pa mor hir gall e gymryd i helpu plentyn ag awtistiaeth siarad, a hefyd sut gall rhywbeth bach achosi nhw i gymryd camau yn ôl a cholli eu gallu i siarad eto.
Mae rhieni yn help mawr yn ymyrraeth gyntaf yn ôl Warren et al (2011) gan sicrhau fod y plentyn yn cael cymorth gartref, ond mae hyn yn gallu cael straen mawr ar rieni ac achosi problemau iechyd meddwl (Durand et al., 2013; Durand et al., 2009) a dyma pam mae ymyrraeth gynnar dim yn unig yn bwysig ar gyfer y plentyn ond hefyd ar gyfer y rieni. Wrth feddwl am y plentyn mae hefyd angen meddwl am y rhieni sydd yn helpu nhw, achos os nad yw’r rheini yn hapus ac yn iach yna mae’n bosib gall y plentyn dim cael yr help sydd angen ac mae hyn yn ffactor arall sydd yn gallu penderfynu ar ba mor dda yw’r ymyrraeth gynnar ar blentyn unigol (Koegel a Koegel, 2012).

Rhwystrau a Gymorth i Blant ag Awtistiaeth
Mynd at y Deintydd a Iechyd y Geg
Mae yna nifer o rhwystrau pan ydych yn blentyn ag awtistiaeth. Un or rhwystrau yma yw mynd at y deintydd. Mae tystiolaeth anecdotaidd yn awgrymu bod rhieni/gofalwyr plant ag awtistiaeth yn cael anhawster i gael mynediad at ofal deintyddol i’w plant (Barry, 2012). Mae plant ag awtistiaeth yn gallu dangos ystod eang o ymddygiadau, achoi cyswllt llygaid, a ymddangos yn ol, gwneud cyswllt llygaid a gwenu a rhoi cwtch. Mae’n bwysig nodi bod y rhyngweithio hwn fel arfer ar termau’r plentyn ac nid yn ennyn yn hawdd gan bobl arall (Committee on children with disabilities, 2011). Mae’r ymddygiad yma yn gallu fod yn hawdd i ddeintydd i ymdopi a wrth drin plentyn awtistig, fodd bynnag nodweddion cyffredin y cyflwr yn ymddygiadau fel, ymosodol, strancio a rhychwant sylw cyfyngedig (Loo et al., 2009). Mae’r ymddygiadau yma yn gallu gwneud hi’n anodd i ddeintydd i drin plentyn ag awtistiaeth oherwydd yr offer maent yn defnyddio a hefyd i osgoi rhoi dolur i’r plentyn. Fodd bynnag, os nid yw’r plentyn yn cael eu trin gall dioddef o boen yn y geg oherwydd diffyg triniaeth, sydd yn beth gwael i blentyn ag awtistiaeth sydd yn cael eu heffeithio gan synhwyrau, gall hyn achosi symptomau eilaidd fel strancio, hunan niweidio a bod yn ymosodol (Iwata et al., 1994; Carr a Durand, 1985). Am y rhesymau yma gall plentyn cael ei fwlio am gael iechyd y geg wael a gall hyn achosi plant ag awtistiaeth i waethygu a pheidio cymdeithasu, peidio siarad a theimlo’n unig.
Mae yna nifer o resymau am iechyd y geg wael, ond rhai o’r rhwystrau yw incwm teuluol isel, ychydig o ymwybyddiaeth am bwysigrwydd iechyd y geg, statws yswiriant a’r parodrwydd deintyddion i drin yn enwedig plant ag anghenion dysgu ychwanegol (Al Agili et al., 2005; Smith a Lewis, 2005; Mofidi et al., 2002). Er bod llai o astudiaethau wedi’u gwneud ar blant gydag anghenion gofal iechyd arbennig (CSHCN), yn enwedig yng Nghymru a Prydain, mae’r astudiaethau sydd ar gael yn dweud mai gofal deintyddol oedd yr angen gofal iechyd fwyaf heb gael eu cwrdd (Lewis, Robertson a Phelps, 2005; Lewis, 2009). Dywedodd bod 78% o CSHCN gofal deintyddol yn y 12 mis blaenorol, tra bod 10.4% o CSHCN ddim yn derbyn gofal deintyddol pan fod angen (Lewis et al., 2005). Ambell i ffactor sy’n cydfynd gyda’r groes uwch o anghenion deintyddol yw diffyg yswiriant, difrifoldeb y cyflwr meddygol cysylltiedig â llinellau yswiriant (Lewis, 2009; Mofidi et al., 2002). Fodd bynnag nid yw’r ymchwil yma wedi cael eu gwneud ym Mhrydain na yng Nghymru felly gall y canlyniadau fod yn wahanol, fodd bynnag mae hyn dal yn amlwg yn argyfwng ym mhob adran o’r byd wrth wneud ymchwil dwfn. Hefyd o brofiad o fynd a phlentyn ag awtistiaeth wael i’r deintydd, nid oedd y deintydd yng Nghymru yn hapus iawn i drin y plentyn a hefyd nid oedd yn helpu’r plentyn i deimlo’n gyfforddus ac yn lle yn gwneud pryder y plentyn yn waeth, mae hefyd diffyg lleoliadau sydd yn helpu trin plant ag awtistiaeth ac anghenion dysgu ychwanegol (ADY) yng Nghymru gyda deintyddion sydd wedi cael hyfforddiant ar ADY sydd yn ofnadwy.
Mae eu canfyddiadau yn awgrymu bod iechyd deintyddol cyffredinol gwael a mwy o anghenion heb eu diwallu yn gysylltiedig â mwy o gymhlethdod meddygol (Nelson et al., 2011). Mae’r canfyddiad hyn yn codi pryderon penodol i blant a phobl ifanc ag awtistiaeth gan ystyried cymhlethdod posib eu cyflwr. 
Chwarae
Rhwystr arall i blant ag awtistiaeth yw chwarae. Mae’r cyfnod cyn-ysgol yn hanfodol yn enwedig yr elfen chwarae, sydd yn hanfodol ar gyfer datblygiad plant. Ar gyfer plant ag awtistiaeth mae sgiliau chwarae cyfyngedig yn dileu offer cyffredin sydd eu hangen ar gyfer adeiladu perfformiad annibynnol a chydberthynas (Morrison et al., 2002).
Mae chwarae yn ffenomenau sy’n digwydd yn naturiol ar gyfer rhan fwyaf o blant ifanc, sy’n hyrwyddo eu hymgysylltiadau a’u dysgu, eu perfformiad annibynnol a’u cynhwysiant cymdeithasol (Brewer a Kieff, 1996; Lowenthal, 1996). Mae plant sydd ddim yn gallu cymryd rhan mewn profiadau chwarae achos o resymau fel nam corfforol neu am resymau Anghenion Dysgu Ychwanegol (ADY) fel awtistiaeth lle mae plant ddim yn gymdeithasol iawn mewn peryg o ddiffygion yn y dyfodol a chael fwy o anhawster addasu i amgylcheddau cyn ysgol lle mae cyfarwyddyd unigol yn gyfyngedig (Wetherby et al., 2007). Yn ôl Bryan a Gast (2000) gall plant meithrin ag awtistiaeth absenoldeb o sgiliau chwarae neu gyfyngedig  atal cyfleoedd i ddysgu a chyfranogiad llwyddiannus mewn ystafelloedd dosbarth cynhwysol. Gallai’r unigolrwydd sydd ar fin digwydd barhau diffygion y plentyn mewn cymdeithasoli a chyfathrebu. Fodd bynnag nid yw hyn yn golygu bydd plentyn ag awtistiaeth ddim yn gallu dysgu gan fod plant ag awtistiaeth yn enwedig plant ag Aspergers Syndrome yn gallu fod yn glyfar iawn, heb yr angen i chwarae. Fodd bynnag fel dywedodd Morrison et al. (2002) mae chwarae yn bwysig iawn i blant ar gyfer dysgu a datblygu sgiliau, mae hyn yn golygu efallai gall ymennydd y plant ag awtistiaeth fod yn rhy aeddfed gall hefyd fod yn broblem iddynt os ydynt yn ifanc. Hefyd mae sgiliau cyfathrebu yn hanfodol ac os oes fwy o ymyrraeth i gefnogi plant ag awtistiaeth i chwarae yn gynnar yn eu bywydau yna gall hyn helpu gyda’r broblem o gyfathrebu yn hwyrach yn eu bywydau.
[bookmark: _GoBack]Heb strategaethau ymyrraeth systematig sy’n hyrwyddo chwarae priodol a pherfformiad annibynnol, gall plant cael eu lleoli yn y lleoliadau prif ffrwd wynebu nifer o rwystrau (Arthur-kelly et al., 2017). Mae’r gallu i ddewis ac ymgysylltu, ac yn y pen draw, dysgu i gyflawni dilyniant o weithgareddau chwarae, yn gam tuag at hwyluso sgiliau chwarae annibynnol plant dosbarth meithrin ag awtistiaeth (Jordan, 2003; Mundy et at., 1986). Fodd bynnag, mewn theori mae hyn yn grêt ond os nad yw plentyn ag awtistiaeth yn hapus yn chwarae ac yn teimlo’n anghyfforddus yna mae gan y plentyn yr hawl i ddweud na ac mae ganddynt yr hawl i chwarae pryd maen nhw eisiau chwarae (Llywodraeth Cymru 2013). Mae’r hawliau yma yn sicrhau bod y plentyn yn hapus gyda’r dewisiadau ac yn sicrhau fod gan y plentyn llais. Fodd bynnag nid yw hyn oherwydd yn digwydd ac nid yw’r plant o hyd yn cael cyfle i ddweud pryd maen nhw boen gwneud rhywbeth, yn enwedig mewn ysgol prif ffrwd sydd yn gallu fod yn ddiwrnod strwythuredig, sydd ddim o hyd yn addas i blant ag awtistiaeth, felly mae hyn yn dda yn theori ond nid yw hyn oherwydd yn digwydd yn ymarferol.

Cymorth ar Gyfer Plentyn ag Awtistiaeth yn Lleoliad Blynyddoedd Cynnar
Therapi Dŵr
Prif achos o farwolaeth ddamweiniol ymysg plant ag awtistiaeth yw boddi ac yn anffodus, bob dydd mae dau blentyn dan 14 oed yn marw o foddi’n ddamweiniol (Alaniz et al., 2017; Gilchrist et al., 2014). Mae’r astudiaeth hefyd yn profi pa mor bwysig yw therapi dŵr i blant ag awtistiaeth, lle maen nhw’n dangos tystiolaeth ragarweiniol y gall plant ag awtistiaeth wella sgiliau diogelwch dr, sydd yn bwysig ar gyfer atal boddi ar ôl dim ond 8 awr o ymyriad. Fodd bynnag, ni wnaeth sgiliau cymdeithasol ymateb i ymyrraeth, fodd bynnag mae’r math o ymyrraeth yma yn gallu achub bywyd sydd felly yn fwy pwysig yn yr achos yma. 
Mae sgiliau diogelwch dŵr mewn plant yn hollbwysig, mae plant ag awtistiaeth hyd yn oed yn fwy tebygol na’u cyfoedion sy’n datblygu fel arfer i fod yn ddioddefwyr boddi damweiniol (shavelle et al., 2001). Mae cyfranogiad mewn gwersi nofio ffurfiol wedi bod yn gysylltiedig gyda gostyngiad o 88% yn y risg o foddi mewn plant ifanc (Brenner et al., 2009). Mae’r ffigurau yma yn bwysig i gofio wrth feddwl am bosibilrwydd o golli gwersi ysgol. Fodd bynnag, gall plant ag awtistiaeth teimlo’n unig a dechrau cael eu bwlio gan eu bod nhw’n cael eu tynnu allan o wersi er mwyn cael therapi dŵr. Fodd bynnag, gall athrawon a’r ysgol helpu gan fod yn gymwys a chael yr holl ddosbarth i gael gwersi nofio pob wythnos, gan fel mae Glichrist et al. (2014) yn dweud bob dydd mae dau blentyn dan 14 oed yn mawr o foddi’n ddamweiniol, felly mae dysgu pob plentyn fel i nofio yn gallu achub bywydau plant a hefyd helpu’r plentyn ag awtistiaeth i deimlo fel bod nhw’r un peth a pob plentyn arall. Gall hyn hefyd rhoi diwedd i unrhyw fwlio.
Fodd bynnag, mae ymchwil wedi dechrau sefydlu’r dwysedd ymyrraeth sydd ei angen i ddangos gwelliant mewn sgiliau nofio i blant ag awtistiaeth. Mae’r mwyafrif o astudiaethau wedi gweithredu sesiynau wythnosol aml (dwy i dair gwaith yr wythnos) yn ogystal â fformat un i un. Mae’r llenyddiaeth yn nodi bod plant ag awtistiaeth yn gweithredu’n uchel yn gallu gwella sgiliau nofio ar ôl 18-36 awr o ymyrraeth (Fragala-Pinkham et al., 2011; Yanardag et al., 2013). Felly gall y plentyn dal colli allan ar wersi ysgol a dal teimlo’n unig os oes angen mynd dwy i dair gwaith yr wythnos, fodd bynnag, mae nifer o’r awdurdodau lleol a chwmnïau lleol nawr yn gwneud pethau gyda phlant ag awtistiaeth tu allan i oriau ysgol. Enghraifft o hyn yw Surfability a sesiynau tawel ar gyfer plant ag awtistiaeth yn LC2. Mae'r rhain yn cael eu rhedeg o dan gyngor Abertawe (Surfability, dim dyddiad; LC2, dim dyddiad). Wrth brofi'r sesiynau yma gyda phlentyn ag awtistiaeth rwyf wedi gweld drosof fy hun y buddiannau o’r sesiynau yma a gweld hyder y plentyn yn tyfu yn y dŵr dros gyfnod o amser. Mae elusen Crossroads hefyd yn helpu plant ag awtistiaeth pob wythnos, wrth fynd a nhw allan am tua 6 awr yr wythnos. Mae’r gofalwyr yn gallu mynd a’r plentyn i nofio os hoffant nhw ac mae nifer o’r gofalwyr wedi cael eu hyfforddi yn therapi dŵr (Crossroads, dim dyddiad). Mae hyn yn fuddiol iawn i blant ag awtistiaeth gan ei fod yn golygu nid oes angen i’r plant colli unrhyw ysgol.

